text: DMI varsler om stormende vindstød
  26 december 2017 kl. 06.35
  2. juledag byder på kraftig blæst, og på vestkysten varsler DMI om vindstød med stormstyrke.
  Blæsten vil ikke rigtig slippe sit tag her i juledagene. Nu har DMI udsendt et varsel om vindstød af stormstyrke på den jyske vestkyst.
  Ved vadehavskysten ventes der 2. juledag kuling til hård kuling det meste af dagen. Sidst på eftermiddagen aftager vinden en smule, men når bygerne kigger forbi, kan vindstødene igen lokalt nå op på stormstyrke. Varslingen gælder frem til kl.15.
  Se hvor meget det blæser hos dig og følg DMIs varsling her.
  Resten af Syd- og Sønderjylland skal også forberede sig på masser af blæst, hvor vindstød dog kun når op på hård eller stormende kuling.
  Vinden kommer først fra syd, men drejer i eftermidag om i sydvest. Derfor advarer Vejdirektoratet lige nu om kraftige vindstød på Lillebæltsbroen.
  Satellitbillede + målte vindstød i m/s her til morgen. Lokalt tæt på storm ved Vestkysten og vinden vil tiltage lidt yderligere. Vores varsel er fortsat i kraft. pic.twitter.com/hqxQGnUTqp
  
  